**Järsi külas asuva Riisimäe katastriüksuse ja lähiala detailplaneeringu eskiisi avaliku arutelu protokoll.**

Arukülas

 24. juuli 2025. a

Koosoleku algus kell 17.00, lõpp kell 17.25.

Koosolekut juhatas haldus- ja ehitusosakonna juhataja Maili Hirlak.

Salvestamine toimus vallavalitsuse vahenditega, protokollimist kohapeal läbi ei viidud.

Vallavalitsusepoolsed osavõtjad: Maili Hirlak - haldus- ja ehitusosakonna juhataja.

Kutsutud: huvitunud isikud Rita Meier.

Osalejate allkirjaleht lisatud protokollile.

**Päevakord:**

1. Tähtajaks laekunud ettepanekute ja arvamustele vastamine Riismäe planeeringu küsimuses;

Haldus- ja ehitusosakonna juhataja Maili Hirlak teavitab osalejaid salvestusseadmete kasutamisest, mis on protokolli koostamise alusmaterjaliks.

Maili Hirlak teeb sissejuhatuse ja ülevaate detailplaneeringu hetkeseisust.

Loeb ette Riisimäe katastriüksuse ja lähiala detailplaneeringu eskiisi avaliku väljapaneku jooksul Raasiku Vallavalitsusele laekunud ettepanekud:

* põhiline mure on seotud kurviga ja sellega seoses halva nähtavusega. Lugedes seletuskirja, siis on kirjas, et kui autojuht on teest 10 m kaugusel (teekaitsevööndi ulatus), siis nähtavus on 50 m. Selleks, et oleks tagatud nähtavus, ei tohi paigaldada nähtavust piiravaid takistusi. Samas on teekaitsevööndis lubatud värav ja piirdeaed.  Minu ettepanek on keelata teekaitsevööndisse rajada rajatisi (piirdeaed, hekk jne), et tagada ohutu liiklemine nii autodele kui jalakäijatele.
* detailplaneering algatati üldplaneeringut muutvana, kuid seletuskirjas on viidatud, et tegemist on üldplaneeringu kohase detailplaneeringuga. Palun viia sisse muudatused, sh selgitused.

Teavitab kohaletulnuid, et planeerija on korrigeerinud planeeringu lahendust ja näeb ette, et Koluvere tee poolne aed kavandatakse teest 10 m kaugusele, lisaks likvideeritakse kõrgem haljastus 10 m kauguselt tee servast.

Samuti on korrigeerinud detailplaneeringu seletuskirja.

Kohaletulnud nõustusid detailplaneeringu muudatusettepanekutega.

Protokoll on koostatud salvestuse põhjal.

koostaja:

Indrek Mikk

Haldus- ja ehitusosakond, planeeringute spetsialist